ยาป้ายตาโคจีตินนี้ คือต้องป้ายในตา หรือ ต้องป้ายตรงเเผลบริเวณตาคะ
สวัสดีค่ะ ยาโคเจทีน (cogetine) เป็นขี้ผึ้งป้ายตาที่มีตัวยา คลอแรมเฟนิคอล (chloramphenicol) ซึ่งเป็นยาปฏิชีวนะที่ใช้รักษาการติดเชื้อแบคทีเรียที่ตาดังนั้น หากได้รับการวินิจฉัยจากแพทย์แล้วว่า มีการติดเชื้อแบคทีเรียที่ตา ก็ให้ใช้ป้ายตาบริเวณที่มีการอักเสบติดเชื้อเกิดขึ้น เช่น หากมีเยื่อบุตาที่เปลือกตาอักเสบจากเชื้อแบคทีเรีย ก็ให้ป้ายที่บริเวณเปลือกตา แล้วปิดตาด้วยผ้าก๊อซหรือผ้าสะอาดไว้ เป็นต้นแต่หากยังไม่ได้รับการวินิจฉัยจากแพทย์ว่ามีการติดเชื้อแบคทีเรียหรือไม่ ก็ยังไม่ควรใช้ยาโดยไม่มีข้อบ่งชี้ เพราะจะทำให้ได้รับผลข้างเคียงต่างๆ โดยไม่จำเป็น และควรไปพบแพทย์เพื่อรับการวินิจฉัยและรักษาที่ถูกต้องก่อนค่ะ